ইডিতে হাজিরা কামারহাটির চেয়ারম্যানের

কলকাতা: পুরনিয়োগ দুর্নীতিতে (Municipality Scam) ইডি দফতরে সোমবার হাজিরা দিলেন কামারহাটি পুরসভার চেয়ারম্যান গোপাল সাহা (Gopal Saha Chairman Kamarhati Municipality)। হাজিরা দিয়েছেন বরানগর পুরসভার চেয়ারপার্সন অর্পণা মল্লিক। এদিন দুজনকে আলাদা আলাদা ভাবে জিজ্ঞাসাবাদ করা হবে।

পুরনিয়োগ দুর্নীতিতে গোপাল সাহাকে এর আগেও একাধিকবার সিজিও কমপ্লেক্সে ডেকে জিজ্ঞাসাবাদ করা হয়েছিল। এরপর সোমবার সকালে সল্টলেকের ইডি দফতরে হাজিরা কামারহাটি পুরসভার চেয়ারম্যান গোপাল সাহা। এদিন সকাল সাড়ে ৯টা নাগাদ সিজিও কমপ্লেক্সে ইডি দফতরে হাজিরা দেন গোপাল সাহা। পুরনিয়োগ দুর্নীতি মামলায় জিজ্ঞাসাবাদের জন্য তাকে ডেকে পাঠিয়েছে ইডি। এর আগে বেশ কয়েকবার একই মামলায় ইডি আধিকারিকদের জেরার সম্মুখীন হয়েছেন তিনি। তার বাড়িতেও তল্লাশি চালায় ইডি আধিকারিকরা। পাশাপাশি কামারহাটি পুরসভাতে তল্লাশি করেছে ইডি। অর্পণা মল্লিকও আগে জিজ্ঞাসাবাদের মুখোমুখি হন।

আরও পড়ুন: ভাঙড়ে তৃণমূলে যোগ আইএসএফের বুধ সভাপতি সহ ১০০ জনের

অক্টোবরে পুর নিয়োগ দুর্নীতিতে তদন্তে নেমে একাধিক পুরসভায় তল্লাশি চালিয়েছে ইডি। এর আগে সিবিআইও এই একই মামলায় ব্যারাকপুর পুরসভায় (Barackpore Municipality) নোটিস পাঠিয়েছিল। এই দুর্নীতি মামলার তদন্তে কামারহাটি, পানিহাটি, বরানগর, টিটাগড়, কাঁচরাপাড়া এবং হালিশহর-সহ বেশ কিছু পুরসভার তল্লাশি চালায় কেন্দ্রীয় তদন্তকারী সংস্থা।

আরও অন্য খবর দেখুন